|  |  |
| --- | --- |
|  |  |
|   |
| **KAUNO MIESTO SAVIVALDYBĖS ADMINISTRACIJA**Biudžetinė įstaiga, Laisvės al. 96, LT-44251 Kaunas, tel. (8 37) 42 26 31, faks. (8 37) 42 54 52,el. p. administracijos.direktorius@kaunas.lt, http://www.kaunas.lt.Duomenys kaupiami ir saugomi Juridinių asmenų registre, kodas 188764867 |
|  |  |
| UAB „Kauno švara“el. p. info@kaunosvara.lt  |  |
| **RAŠTAS****DĖL KAUNO MIESTO SAVIVALDYBĖS LŪKESČIŲ UAB „KAUNO ŠVARA“** |
| .................... Nr. ..................... |

 Atsižvelgdamas į Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimu Nr. 567 „Dėl Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo patvirtinimo“, 9 punktą pateikiu Kauno miesto savivaldybės, UAB „Kauno švara“ akcininkės, lūkesčių raštą 2019–2023 metams:

 **Bendrovės veiklos kryptys:**

 UAB „Kauno švara“ (toliau – Bendrovė) Kauno miesto savivaldybės tarybos sprendimu paskirta Komunalinių atliekų tvarkymo sistemos administratoriumi, kurio pagrindinės funkcijos – komunalinių atliekų tvarkymo sistemos organizavimas ir atliekų tvarkymo paslaugų teikimo užtikrinimas.

 Bendrovės pagrindinės veiklos susijusios su Savivaldybės savarankiškųjų funkcijų vykdymu – atliekų surinkimas, tvarkymas, šalinimas, antrinių žaliavų surinkimo ir perdirbimo organizavimas, švaros ir tvarkos viešosiose vietose užtikrinimas Kauno mieste, prisidedant prie Kauno miesto savivaldybės strateginio planavimo dokumentuose įvardinto tikslo „Saugi ir švari aplinka, efektyvus atliekų tvarkymas“ siekimo.

 Kitos Bendrovės veiklos vykdomos ekonomiškai ir pelningai, nebloginant Savivaldybės savarankiškosioms funkcijoms užtikrinti atliekamų paslaugų kokybės.

 **Veiklos lūkesčiai ir vertinimas:**

 1. Veiklos vystymas ir plėtra:

1.1. komunalinių atliekų tvarkymo sistemos efektyvumo didinimas siekiant, kad į sąvartynus patenkančių ir rūšiuojamų atliekų surinkimo apimtys atitiktų Kauno miesto savivaldybės strateginio planavimo dokumentuose numatytas apimtis;

 1.2. prisidėti prie Kauno regiono atliekų tvarkymo 2014-2020 metų plano vykdymo ir jame nustatytų tikslų, uždavinių įgyvendinimo bei jų vertinimo kriterijų ir rodiklių pasiekimų;

 1.3. įvertinti Europos Parlamento ir Tarybos direktyvos (ES) 2018/851 reikalavimų, ypač susijusių su biologinių atliekų surinkimu ir tvarkymu, įgyvendinimo galimybes ir pateikti siūlymus dėl šių reikalavimų įgyvendinimo;

 1.4. užtikrinti, kad visiems Kauno mieste esantiems namų ūkiams ir veiklą vykdantiems juridiniams asmenims būtų teikiamos atliekų surinkimo ir tvarkymo paslaugos.

2. Efektyvus turto ir resursų naudojimas:

 2.1. iki 2021 metų modernizuoti Bendrovės valdymo ir stebėsenos sistemas, įdiegiant šiuolaikines intelektualias informacines sistemas, kurios leistų skaitmenizuoti visų teikiamų paslaugų kiekį ir reikalingus resursus bei užtikrintų efektyvų ir ekonomiškai pagrįstą paslaugų teikimą, vykdymo apskaitą ir kontrolę (atliekų konteinerių užpildymo stebėsenos ultragarsiniais jutikliais sistema, atliekų surinkimo maršrutų pagal konteinerių užpildymą optimizavimo sistema, atliekų konteinerių RFID žymėjimo ir duomenų surinkimo sistema ir kt.);

 2.2. bendradarbiauti su Kauno miesto savivaldybės valdomomis įmonėmis dėl įrangos, technikos ir kitų resursų panaudojimo;

 2.3. siekti, kad iki 2021 metų Bendrovės vykdoma veikla Statybininkų g. 3, Kaune būtų perkelta į labiau tam pritaikytą teritoriją;

 2.4. siekti iki 2020 metų modernizuoti Bendrovės avarinę tarnybą, sukuriant technologiškai ir veiklos procesų valdyme inovatyvią reagavimo sistemą;

 2.5. siekti, kad Bendrovės pardavimo savikainos lygio rodiklis siektų ne daugiau kaip
65 proc., o veiklos sąnaudų lygio – ne daugiau kaip 8 proc.

 3. Grąža akcininkui

 Visose Bendrovės veiklose turi būti siekiama pelno, ekonominio efektyvumo, verslo vertės augimo ir dividendų pajamingumo. Bendrovės Kauno miesto savivaldybei išmokama dividendų suma 2020-2022 metais turėtų siekti Kauno miesto savivaldybės administracijos direktoriaus
2014 m. kovo 14 d. įsakymu Nr. A-709 „Dėl dividendų už Savivaldybei nuosavybės teise priklausančias bendrovių akcijas ir savivaldybės įmonių pelno įmokų“ nustatytą Bendrovės paskirstytinojo pelno procento rodiklį.

 **Atskaitomybė**

 Siekiant didinti Bendrovės veiklos skaidrumą, patrauklumą galimiems verslo partneriams, rengti ir skelbti išsamią ir operatyvią informaciją apie Bendrovės veiklą ir jos rezultatus Kauno miesto savivaldybės valdomų įmonių veiklos viešumo užtikrinimo tvarkos aprašo, patvirtinto Kauno miesto savivaldybės administracijos direktoriaus 2019 m. kovo 6 d. įsakymu Nr. A-853 „Dėl Kauno miesto savivaldybės valdomų įmonių veiklos viešumo užtikrinimo tvarkos aprašo patvirtinimo“, nustatyta tvarka.

 **Kita informacija**

Atsižvelgiant į šio lūkesčių rašto turinį patikslinti UAB „Kauno švara“ veiklos strategiją Kauno miesto savivaldybės valdomų įmonių strategijų sudarymo, atnaujinimo ir įgyvendinimo, pasiektų veikos tikslų atitikties joms nustatytiems veiklos tikslams vertinimo tvarkos aprašo, patvirtinto Kauno miesto savivaldybės tarybos 2018 m. birželio 26 d. sprendimu Nr. T-319, nustatyta tvarka.

|  |  |  |
| --- | --- | --- |
| Administracijos direktorius |  | Vilius Šiliauskas |

J. Miliauskienė, tel.42 46 45 el. p. jolanta.miliauskiene@kaunas.lt